**Ministru kabineta noteikumu projekta “Noteikumi par** **valsts dzīvojamo māju privatizāciju veicošās institūcijas pārvaldes uzdevuma deleģēšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši likuma “Par valsts un pašvaldību dzīvojamo māju privatizāciju” pārejas noteikumu 54.punktam, Ekonomikas ministrija ir sagatavojusi Ministru kabineta noteikumu projektu par valsts dzīvojamo māju privatizāciju veicošās institūcijas pārvaldes uzdevuma deleģēšanu akciju sabiedrībai “Publisko aktīvu pārvaldītājs Possessor”, vienlaikus nosakot kārtību, kādā tiek segti ar minētā uzdevuma izpildi saistītie izdevumi. Ministru kabineta noteikumi stāsies spēkā nākamajā dienā pēc to izsludināšanas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 40.panta otrā daļa, likuma “Par valsts un pašvaldību dzīvojamo māju privatizāciju” (turpmāk – Privatizācijas likums) 81.panta pirmā daļa, 67.panta sestā daļa un pārejas noteikumu 54.punkts un likuma “Par valsts un pašvaldību īpašuma objektu privatizāciju” 11.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 12.jūlijā spēkā stājās likums “Grozījumi likumā “Par valsts un pašvaldību dzīvojamo māju privatizāciju””, ar kuru tika noteikts, ka valsts dzīvojamo māju privatizāciju veicošo institūciju nosaka Ministru kabinets. Atbilstoši Privatizācijas likuma pārejas noteikumu 54.punktam, lēmumu par to, kura institūcija turpmāk veiks valsts dzīvojamo māju privatizāciju, Ministru kabinets pieņem ne vēlāk kā līdz 2019.gada 1.septembrim. Noteikts, ka līdz brīdim, kad Ministru kabinets pieņem lēmumu par valsts dzīvojamo māju privatizāciju veicošo institūciju, Privatizācijas likumā noteiktos valsts dzīvojamo māju privatizāciju veicošās institūcijas uzdevumus pilda akciju sabiedrība “Publisko aktīvu pārvaldītājs Possessor” (turpmāk – Possessor). Valsts pārvaldes iekārtas likuma 40.panta otrā daļa noteic, ka privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā. Savukārt, atbilstoši Valsts pārvaldes iekārtas likuma 42.panta pirmajai daļai privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.Ar Ministru kabineta 2009.gada 29.maija rīkojumu Nr.353 “Par Būvniecības, enerģētikas un mājokļu valsts aģentūras likvidāciju” Possessor no 2009.gada 1.jūlija tika nodotas saskaņā ar Privatizācijas likumu veicamās valsts īpašumā esošo un valstij piekritīgo dzīvojamo māju (dzīvokļu īpašumu) privatizācijas un pārvaldīšanas funkcijas. Kopš funkcijas pārņemšanas Possessor valdījumā ir bijuši 3490 valsts dzīvokļi un viendzīvokļa dzīvojamās mājas.Possessor ir ilgstoša pieredze privatizācijā, valsts aktīvu realizācijas procesā piemērojot dažādas metodes (pārdošana, privātā kapitāla piesaistīšana, parādu kapitalizācija, reorganizācija, u.c.).Valsts dzīvojamo māju privatizāciju veicošās institūcijas pienākumi noteikti Privatizācijas likuma 59.panta pirmajā daļā. Valsts dzīvojamo māju privatizācijas īstenošanas ietvaros Possessor, normatīvajos aktos noteiktajā kārtībā un, ievērojot saistošajos normatīvajos aktos noteiktās tiesības un pienākumus - sniedz konsultācijas tā kompetencē esošajos jautājumos; veic Likumā noteiktās valsts dzīvojamo māju un tajās esošo dzīvokļu, mākslinieku darbnīcu un neapdzīvojamo telpu privatizācijas darbības; koordinē valsts dzīvojamo māju un tajās esošo dzīvokļu, mākslinieku darbnīcu un neapdzīvojamo telpu privatizācijas darbības; koordinē valsts dzīvojamo māju un to daļu nodošanu pašvaldībām; nodod valsts dzīvojamās mājās esošos neprivatizētos dzīvokļus, mākslinieku darbnīcas, neapdzīvojamās telpas un neprivatizētās valsts dzīvojamās mājas pašvaldībām, pārvalda tās valdījumā esošās valsts dzīvojamās mājas un to daļas līdz šo dzīvojamo māju un to daļu nodošanai dzīvokļu īpašnieku pārvaldīšanā un apsaimniekošanā, ievērojot Civillikuma un citu likumu noteikumus; nodod valsts dzīvojamās mājas dzīvokļu īpašnieku pārvaldīšanā un apsaimniekošanā; glabā informāciju par dzīvojamo māju privatizāciju un nodrošina tās pieejamību pašvaldībām un citām valsts un pašvaldību institūcijām pēc to pieprasījuma.2019.gada 1.augustā Possessor valdījumā bija 101 dzīvojamā māja un 538 valsts dzīvokļi. Valsts dzīvojamo māju privatizācijas procesa pabeigšanas ietvaros privatizāciju veicošai institūcijai turpmāko 3 gadu laikā jānoslēdz vairāk kā 130 dzīvokļu un dzīvojamo māju privatizācijas pirkuma un nomaksas pirkuma līgumi, vairāk kā 600 vienošanās par zemesgabalu domājamo daļu nodošanu īpašumā bez atlīdzības dzīvokļu īpašniekiem, kā arī jānodod pārvaldīšanā dzīvokļu īpašniekiem vairāk kā 50 dzīvojamās mājas. Vienlaikus jāveic iepriekš noslēgto pirkuma un nomaksas pirkuma līgumu, zemes nomas līgumu un vienošanās par zemesgabalu domājamo daļu nodošanu īpašumā bez atlīdzības dzīvokļu īpašniekiem saistību izpildes kontrole, kā arī jānodrošina dzīvojamo māju un valsts dzīvokļu pārvaldīšana un īres tiesisko attiecību saistību izpildes kontrole. Atzīmējams, ka pēdējos gados, nolūkā sekmēt valsts pārvaldes uzdevumu izpildes efektivitāti valsts mērogā, jau veiktas mērķtiecīgas darbības, koncentrējot saturiski piekritīgus valsts pārvaldes uzdevumus vienā kapitālsabiedrībā, kā rezultātā no 2016.gada 1.oktobra Possessor ir vienīgā institūcija valstī, kura nodrošina privatizācijas sertifikātu kontu apkalpošanu, zemes izpirkuma (pirkuma) līgumu slēgšanu un privatizācijas sertifikātu maksājumu, kas saņemti par dzīvojamo māju privatizāciju, administrēšanu.Atbilstoši Publiskas personas kapitāla daļu un kapitālsabiedrību pārvaldības likumā noteiktajam Ministru kabineta 2017.gada 6.jūnija sēdē (prot.Nr.29, 68#) tika atbalstīta valsts līdzdalības saglabāšana Possessor, kā arī tika noteikts tā **vispārējais stratēģiskais mērķis – nodrošināt profesionālu valsts kapitāla daļu un problemātisko aktīvu pārvaldību, kā arī Possessor turējumā esošo aktīvu, kas nav nepieciešami valsts funkciju īstenošanai, privatizāciju un atsavināšanu**. Atbilstoši apstiprinātajam vispārējam stratēģiskajam mērķim tika izstrādāta Possessor vidēja termiņa darbības stratēģija 2018.-2020.gadam. Ņemot vērā minēto, kā arī Possessor pieredzi dzīvojamo māju privatizācijā un pārvaldīšanā, valsts īpašuma objektu, valsts kapitāla daļu un citu valsts aktīvu (t.sk. problemātisko aktīvu) pārvaldībā un atsavināšanā, Possessor reputāciju, pieejamos resursus, personāla profesionālo kompetenci un kvalifikāciju, izdarot likumības un lietderības apsvērumus, ir uzskatāms, par lietderīgu deleģēt Possessor valsts pārvaldes uzdevumu – valsts vārdā organizēt un veikt valsts dzīvojamo māju privatizāciju. Ievērojot minēto, Ekonomikas ministrija ir sagatavojusi Ministru kabineta noteikumu projektu, kas paredz deleģēt Possessor valsts pārvaldes uzdevumu: valsts vārdā organizēt un veikt valsts dzīvojamo māju privatizāciju, t.i. būt par valsts dzīvojamo māju privatizāciju veicošo institūciju Privatizācijas likuma izpratnē. Sagatavotais Ministru kabineta noteikumu projekts paredz apstiprināt līguma projektu “Līgums par valsts dzīvojamo māju privatizāciju veicošās institūcijas pārvaldes uzdevuma veikšanu” (turpmāk – Līgums), kas izstrādāts saskaņā ar Valsts pārvaldes iekārtas likuma V nodaļas noteikumiem. Ministru kabineta noteikumu projektā ietverts pilnvarojums Ekonomikas ministrijai noslēgt Līgumu. Saskaņā ar Privatizācijas likuma 67.panta piektajā daļā noteikto, no līdzekļiem, kas ieskaitīti valsts pamatbudžetā saskaņā ar gadskārtējo valsts budžeta likumu, valsts dzīvojamo māju privatizāciju veicošā institūcija saņem dotāciju no vispārējiem ieņēmumiem un to izmanto dzīvojamo māju privatizācijas procesa finansēšanai, dzīvojamo māju uzturēšanai to privatizācijas procesa laikā, privatizēto dzīvojamo māju uzturēšanas un apsaimniekošanas organizēšanai, kā arī Privatizācijas likuma 59.pantā noteikto funkciju veikšanai.Sagatavotais Ministru kabineta noteikumu projekts paredz, ka ar valsts pārvaldes uzdevuma veikšanu saistītie Possessor izdevumi tiek segti no valsts budžeta saskaņā ar Privatizācijas likuma 67.panta piektajā daļā noteikto vai no likuma "Par valsts un pašvaldību īpašuma objektu privatizāciju" 11.panta otrajā daļā noteiktā rezerves fonda (turpmāk – rezerves fonds), ja valsts budžeta likumā kārtējam gadam tam nav paredzēts finansējums. Likuma “Par valsts un pašvaldību īpašuma objektu privatizāciju” 11.panta otrā daļa noteic kādiem mērķiem rezerves fonda līdzekļi izmantojami, t.sk. valsts dzīvojamo māju privatizācijas, atsavināšanas un apsaimniekošanas procesa organizatoriskajam nodrošinājumam.Attiecīgi, lai nodrošinātu Ministru kabineta noteikto valsts pārvaldes finansēšanas kārtību, tad Possessor Līgumā noteiktajā kārtībā iesniegs Ekonomikas ministrijai ar valsts pārvaldes uzdevuma veikšanu saistīto izdevumu tāmi un tās pamatojumu. Ekonomikas ministrija izvērtēs deleģētā pārvaldes uzdevuma izpildes atbilstību Līgumā noteiktajam uzdevumam, sasniegtajam rezultātam un rezultatīvajam rādītājam un ar lēmumu apstiprinās Possessor izmaksājamo līdzekļu apmēru par valsts pārvaldes uzdevuma veikšanu. Saskaņā ar apstiprināto tāmi Ekonomikas ministrija katru gadu iesniegs pieprasījumu valsts budžeta likumā par valsts pārvaldes uzdevuma veikšanai nepieciešamo finanšu līdzekļu piešķiršanu. Ja valsts budžeta likumā kārtējam gadam tiek piešķirti līdzekļi par valsts pārvaldes uzdevuma veikšanu, Ekonomikas ministrija piešķirtos budžeta līdzekļus Līgumā noteiktajā kārtībā pārskaita Possessor iepriekšējā gadā izlietotos finanšu līdzekļu apmērā. Savukārt, ja valsts budžeta dotācija netiek piešķirta, izdevumi tiek segti no rezerves fonda. Faktiski norēķins par valsts pārvaldes uzdevuma veikšanu tiks veikts nākamajā gadā, kompensējot Possessor veiktos izdevumus. Attiecīgi, lai nodrošinātu ar valsts dzīvojamo māju privatizāciju saistīto funkciju veikšanu, līdz finansējuma saņemšanai par valsts pārvaldes uzdevuma izpildi Possessor finansē no saviem līdzekļiem.Tā pat noteikumu projekts paredz, ja ar valsts pārvaldes uzdevuma veikšanu saistītie izdevumi ir segti no rezerves fonda (ja attiecīgajam gadam valsts budžetā tam nav paredzēts finansējums), pirms privatizācijas ieņēmumu pārskaitīšanas valsts budžetā rezerves fondā tiek atgriezti no tā saņemtie līdzekļi. Citā starpa ir jānorāda, ka Ekonomikas ministrijai ir tiesības pieprasīt papildu informāciju no Possessor par valsts pārvaldes uzdevuma veikšanu un piešķirtā finansējuma izlietojumu.Possessor saglabāsies līdz šim veicamo funkciju apjoms un atbildība. Tiks nodrošināta valsts dzīvojamo māju privatizācijas nepārtrauktība. Privatizācijas subjektiem un personām, kuras noslēgušas valsts dzīvojamo māju (dzīvokļu) īres vai pirkuma līgumus, pēc Ministru kabineta noteikumu projektā paredzētā normatīvā regulējuma spēkā stāšanās izmaiņas nav gaidāmas un administratīvais slogs netiks palielināts.Atbilstoši Privatizācijas likuma 67.panta sestajai daļai no rezerves fonda līdzekļiem tiek segti personas nesegtie izdevumi, kas saistīti ar šajā likumā tai deleģētā valsts pārvaldes uzdevuma izpildi – maksājumu saņemšana par privatizējamajiem objektiem, t.i. daudzdzīvokļu mājās esošajiem dzīvokļiem, neapdzīvojamām telpām, mākslinieku darbnīcām, viendzīvokļa un daudzdzīvokļu mājām. Šajā sakarā ir jāatzīmē, ka, lai arī Privatizācijas likuma 67.panta piektajā daļā ir paredzēts valsts dzīvojamo māju privatizāciju veicošajai institūcijai tai deleģēto valsts pārvaldes uzdevuma – dzīvokļu īpašumu privatizācija - izpildei saskaņā ar gadskārtējo valsts budžeta likumu ir jāsaņem dotācija no vispārējiem ieņēmumiem, faktiski laika periodā no 2012.-2018.gadam tai nav piešķirta dotācija no valsts budžeta finanšu līdzekļiem un izdevumi tika finansēti no rezerves fonda. |
| 3. | Projekta izstrādē iesaistītās institūcijas |  Ekonomikas ministrija, Possessor |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets |  0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 |  | 424560 |  | 364560 | 324 560 |
| 2.1. valsts pamatbudžets |  0 | 0 |  |  424560 |  | 364560 | 324 560 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets |  0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |  |  |  |  |  |  |
| 6.1. detalizēts ieņēmumu aprēķins |  |  |  | 0 |  | 0 | 0 |
| 6.2. detalizēts izdevumu aprēķins | Possesor tieši deleģētā valsts pārvaldes uzdevumā iesaistīto darbinieku darba samaksa ar visiem nodokļiem | 161 333 |  | 138 533 | 123 333 |
| Possesor netieši deleģētā valsts pārvaldes uzdevuma iesaistīto darbinieku darba samaksa ar visiem nodokļiem | 169 824 | 145 824 | 129 824 |
| Citas tiešās un netiešās izmaksas, kas attiecas uz deleģētā valsts pārvaldes uzdevuma izpildi | 93 403 | 80 203 | 71 403 |
| 7. Amata vietu skaita izmaiņas | Nav izmaiņu |
| 8. Cita informācija | Ekonomikas ministrija ir iesniegusi pieteikumu prioritāro pasākumu finansēšanai 2020., 2021. un 2022.gadam Possessor deleģēto valsts pārvaldes deleģēto uzdevumu izpildes finansējuma nodrošināšanai, t.sk. valsts dzīvojamo māju privatizāciju veicošās institūcijas pārvaldes uzdevuma izpildei. Attiecīgi Ministru kabinetam ir jāpieņem lēmums par šī pasākuma atbalstīšanu. Ja Ministru kabineta neatbalsta finansējuma piešķiršanu deleģētā valsts pārvaldes uzdevuma izpildes finansēšanai, tad izdevumi tiek segti no rezerves fonda. Savukārt, ja ar valsts pārvaldes uzdevuma veikšanu saistītie izdevumi ir segti no rezerves fonda un ja attiecīgajam gadam valsts budžetā tam nav paredzēts finansējums, tad pirms privatizācijas ieņēmumu pārskaitīšanas valsts budžetā, Possesor rezerves fondā atgriež no tā saņemtos līdzekļus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija; PossessorSaskaņā ar Ministru kabineta noteikumu projekta 5.punktu valsts vārdā līgumu par valsts pārvaldes uzdevuma veikšanu ir pilnvarota parakstīt Ekonomikas ministrija, kas arī uzrauga valsts pārvaldes uzdevuma veikšanu.Gadījumā, ja Possessor atkāpsies no valsts pārvaldes uzdevuma veikšanas, Ekonomikas ministrija saskaņā ar Ministru kabineta noteikumu projekta 10.punktu iesniegs priekšlikumu par valsts pārvaldes uzdevuma deleģēšanu citai privātpersonai vai valsts pārvaldes iestādei.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpilde neietekmēs institucionālo struktūru, kā arī iesaistīto institūciju funkcijas, uzdevumus un cilvēkresursus.Ministru kabineta noteikumu projekts paredz deleģēt Possessor valsts pārvaldes uzdevumu. Possessor ir valsts pārvaldes uzdevuma veikšanai nepieciešamā materiāltehniskā bāze, pieredze, kompetents un kvalificēts personāls, pietiekoša kapacitāte.Veicot valsts pārvaldes uzdevumu, Possessor atradīsies Ekonomikas ministrijas funkcionālā pārraudzībā.Jaunas institūcijas netiks izveidotas, esošās institūcijas netiks likvidētas vai reorganizētas. Administratīvais slogs nepalielināsies. |
| 3. | Cita informācija | Nav |

**Iesniedzējs:**

**Ekonomikas ministrs Ralfs Nemiro**

**Vīza:**

**valsts sekretārs Ēriks Eglītis**

Lore 67013207, Kaspars.Lore@em.gov.lv